ვაშინგტონ ლუისი
ვაშინგტონ ლუისი (დ. 26 ოქტომბერი, 1869, რიო-დე-ჟანეირო — გ. 4 აგვისტო, 1957, სან-პაულუ) — ბრაზილიელი პოლიტიკოსი, ბრაზილიის პრეზიდენტი (1926-1930 წწ.). დაიბადა რიო-დე-ჟანეიროში და საცხოვრებლად გადავიდა სან-პაულუში, სადაც იგი ადვოკატი გახდა. 1920 წელს აირჩიეს სან-პაულუს გუბერნატორად, 1926 წელს კი ბრაზილიის მეცამეტე პრეზიდენტად. თანამდებობა ეკავა 1930 წლამდე. ვაშინგტონ ლუისი იყო ბრაზილიის ძველი რესპუბლიკის ბოლო პრეზიდენტი. იგი თავისი კონსტიტუციური ვადის დასრულებამდე (1930) 3 კვირით ადრე ჩამოგდებულ იქნა თანამდებობიდან და მისი ადგილი ჟეტულიო ვარგასმა დაიკავა.